लखनऊ. जिला निर्वाचन आयोग ने आगामी जिला पंचायत चुनावों की जानकारी वीडियो कांफ्रेंंसिंग के जरिए ली। चुनाव को लेकर तैयारी और सुरक्षा-व्यवस्था को लेकर जिला प्रशासन, पुलिस विभाग को जरूरी दिशा-निर्देश दिया गया। इस दौरान डीएम राजशेखर, एसएसपी राजेश कुमार पांडे और एडीएम राजेश पांडे मौजूद रहे।
आयोग ने दिए निर्देश
आयोग कहा है कि सभी कैंडिडेट की सुरक्षा सुनिश्चित की जाए। जो भी कैंडिडैट मांग करे उसे तत्काल सुरक्षा मुहैया कराई जाए। धारा-144 पूर्ण रूप से लागू हो। मोरल कोड ऑफ कंडक्ट का ठीक से पालन कराया जाए। कोई भी कोताही बर्दाश्त नहीं की जाएगी।
हेल्प डेस्क भी तैयार
वीडियो कांफ्रेंसिंग के दौरान जानकारी दी गई कि चुनाव के लिए लखनऊ में एक हेल्प डेस्क खोला गया है। यहां चुनाव संबंधी कोई भी जानकारी या शिकायत दर्ज कराई जा सकती है। 0522-2611117 और 2611118 नंबरों पर सुविधा प्राप्त कर सकते हैं। यह हेल्प डेस्क 24 घंटे काम करेगी। इसके साथ एक एडीएम नोडल अधिकारी के तौर पर नामित किया गया है। जो मॉरल कोड ऑफ कंडक्ट के पालन को सुनिश्चित कराएंगे। इसके लिए एडीएम-वेस्ट निधि श्रीवास्तव को नोडल अधिकारी के तौर पर नामित किया गया है।
रखें पूरी नजर
आयोग ने दिशा-निर्देश देते हुए कहा कि प्रशासन ऐसे वोटर्स और कैंडिडेट्स पर नजर रखे जिनका कोई क्रिमिनल रिकॉर्ड हो। ऐसे सभी लोगों की गतिविधियों पर पूरी नजर रखी जाए। चुनाव के दौरान मॉडल कोड ऑफ कंडक्ट का उल्लंघन किसी भी स्तर पर ना हो सके। ताकि मतदान के दौरान कोई व्यवधान ना उत्पन हो।
'क्वीक रिस्पांस टीम' बनाई गई
डीएम राजशेखर ने यह भी जानकारी दी कि सभी तहसील और शहरी क्षेत्र के लिए 'क्वीक रिस्पांस टीम' भी बनाई गई है। जो एसडीएम/एसीएम और सीओ के तहत गठित होगी। यह टीम हेल्प डेस्क के साथ पूरी तरह से सामंजस्य बैठाएगी। हेल्प डैस्क से मिलने वाली शिकायतों पर तुरंत कार्रवाई सुनिश्वित कराई जाएगी।
आगे की स्लाइड्स में देखिए, फोटो...
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva